pythainlp/thai-wiki-dataset-v4 huggingface dataset:
โจนาธาร เข็มดี

โจนาธาร เข็มดี (9 พฤษภาคม พ.ศ. 2545 –)  เป็นนักฟุตบอลลูกครึ่งไทย-เดนมาร์ก ปัจจุบันลงเล่นในตำแหน่งกองหลังให้กับราชบุรี ในไทยลีก และทีมชาติไทย
สโมสรอาชีพ.
ในวันที่ 12 กรกฎาคม พ.ศ. 2564 โจนาธารได้เซ็นสัญญาเป็นนักฟุตบอลอาชีพกับ ในเดนิชซูเปอร์ลีกา โดยเขาสวมเสื้อหมายเลข 17 ให้กับสโมสร ต่อมาเขาได้ถูกยืมตัวไปเล่นให้กับ ในเดนิช ดิวิชัน1 ต่อมาทั้งสโมสร และสโมสร ได้ออกแถลงการยกเลิกสัญญาของ โจนาธาร ด้วยความยินยอมของทั้งสองฝ่าย ทำให้เขาเป็นนักเตะไร้สังกัดอยู่ระยะหนึ่ง ปัจจุบันสังกัดสโมสร ราชบุรี
ทีมชาติ.
ในวันที่ 15 ตุลาคม พ.ศ. 2564 มีชื่อติดทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย
วันที่ 1 พฤษภาคม พ.ศ. 2565 มีชื่อติดทีมชาติไทยรุ่นอายุไม่เกิน 23 ปี ในการแข่งขันซีเกมส์ 2021ที่ประเทศเวียดนาม
วันที่ 29 พฤษภาคม พ.ศ. 2565 มีชื่อติด 24 คนกับทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 ที่ประเทศอุซเบกิสถาน
 "ณ วันที่ 20 ตุลาคม 2564"
วัดเขารักษ์

วัดเขารักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแสลบ อำเภอห้วยกระเจา จังหวัดกาญจนบุรี
วัดเขารักษ์สร้างเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2461 วัดมีพระปรางค์บนยอดเขารักษ์ มีตำนานเล่าว่า ครั้งหนึ่งมีเศรษฐีคนหนึ่งมีลูกสาวแสนสวยจึงหวงแหนลูกสาวมาก ไม่ยอมให้ชายหนุ่มมาติดต่อ โดยขังลูกสาวไว้บนยอดเขา เจ้าชายเมืองต่าง ๆ ต้องการได้ลูกสาวเศรษฐีไปเป็นคู่ครอง จึงพากันยกกองทัพมาเพื่อจะแย่งชิงต่อสู้กัน ดังปรากฏเป็นชื่อเขาต่าง ๆ เช่น เขาคลุกคลี เขาธนู เขาคันหอก ท้ายสุดลูกสาวเศรษฐีตัดสินใจกระโดดลงจากเขาเสียชีวิต เศรษฐีคนนั้นมีความโศกเศร้าเสียใจมาก จึงได้ก่อสร้างพระปรางค์ขึ้นบนยอดเขาและเรียกชื่อว่า "เขารักษ์" หรือ "เขาลูกรักษ์"
พระปรางค์น่าจะสร้างขึ้นในสมัยก่อนอยุธยาถึงอยุธยาตอนต้น เป็นปรางค์ขนาดใหญ่ ศิลปะขอม สูง 15 เมตร ก่ออิฐฉาบปูน ยอดปรางค์เป็นกลีบขนุนมี 7 ชั้น มีซุ้มจตุรทิศประดิษฐานพระพุทธรูปประทับยืนแต่หักหายไป มีกำแพงแก้วล้อมรอบ ภายในกำแพงแก้วมีฐานโบราณสถาน ใบเสมาหินชนวนและเจดีย์รายทรงกลีบมะเฟือง 1 องค์ องค์ปรางค์คล้ายกับพระปรางค์วัดพระศรีรัตนมหาธาตุ จังหวัดสุพรรณบุรี ซึ่งมีอายุอยู่ในสมัยอยุธยาตอนต้น ส่วนเจดีย์รายทรงกลีบมะเฟืองนั้นเป็นลักษณะสถาปัตยกรรมสมัยก่อนอยุธยา มีบันไดคอนกรีตเป็นทางเดินขึ้นเขาทั้งหมด 357 ขั้น เป็นพระปรางค์องค์เดียวที่สร้างบนยอดเขา
วัดหนองแดง (อำเภอเชียงกลาง)

วัดหนองแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเปือ อำเภอเชียงกลาง จังหวัดน่าน
วัดหนองแดงสร้างขึ้นเมื่อ พ.ศ. 2330 โดยชาวไทลื้อร่วมกับไทพวน องค์พระประธานสร้างคือ ครูบาสิทธิการ ต่อมามีการบูรณะวิหารเมื่อ พ.ศ. 2492 และครั้งต่อมาเมื่อ พ.ศ. 2538 แล้วเสร็จเมื่อ พ.ศ. 2539 วัดหนองแดงได้รับรางวัลดีเด่นประเภทแหล่งท่องเที่ยว ศิลปวัฒนธรรม (ภาคเหนือ) รางวัลอุตสาหกรรมท่องเที่ยว ครั้งที่ 5 พ.ศ. 2547 วัดได้รับพระราชทานวิสุงคามสีมาเมื่อ พ.ศ. 2365
อุโบสถมีช่อฟ้าสลักรูปนกหัสดีลิงค์ ซึ่งชาวไทลื้อเชื่อว่าเป็นสัตว์ชั้นสูงจากสวรรค์ เชิงชายประดับไม้ฉลุลายน้ำหยาด ซึ่งเป็นลวดลายเฉพาะของชาวไทลื้อ พระพุทธรูปประดิษฐานอยู่บนฐานชุกชี เรียกว่า "นาคบัลลังก์" เลื้อยพันรอบองค์พระประธานตวัดหางสู่เบื้องบน
Major histocompatibility complex

major histocompatibility complex (MHC) เป็นโลคัสขนาดใหญ่ที่ดีเอ็นเอของสัตว์มีกระดูกสันหลังซึ่งมีชุดยีนที่มีภาวะ#เปลี่ยนทาง [[แม่แบบ:ไม่ตัด]] (polymorphic genes) ซึ่งเข้ารหัสโปรตีนผิวเซลล์อันจำเป็นอย่างยิ่งสำหรับระบบภูมิคุ้มกันแบบจำเพาะ
โปรตีนผิวเซลล์เช่นนี้เรียกว่า โมเลกุล MHC (MHC molecule)
โลคัสได้ชื่อที่ไม่ตรงหน้าที่เช่นนี้ก็เพราะได้ค้นพบในการศึกษาความเข้ากันได้ของเนื้อเยื่อที่ถ่ายปลูก
แต่งานต่อ#เปลี่ยนทาง ๆ มาได้แสดงว่า "ความเข้ากันไม่ได้" ของเนื้อเยื่อเป็นประเด็นเทียมซึ่งซ่อนหน้าที่จริง#เปลี่ยนทาง ๆ ของโมเลกุล คือ การเข้าจับกับแอนติเจนที่เป็นโปรตีนอนุพัทธ์ของโปรตีนในร่างกายหรือของจุลชีพก่อโรค แล้วนำแอนติเจนไปแสดงที่ผิวเซลล์เพื่อให้เซลล์ทีที่เหมาะสมรู้จำได้
โมเลกุล MHC ช่วยอำนวยการทำงานของเม็ดเลือดขาวร่วมกับเม็ดเลือดขาวอื่น#เปลี่ยนทาง ๆ หรือกับเซลล์ในร่างกาย
MHC เป็นตัวกำหนดว่าอวัยวะที่บริจาคจะเข้ากับคนไข้ที่ได้รับอวัยวะหรือไม่ และกำหนดความเสี่ยงเกิดโรคภูมิต้านตนเอง
เชิงอรรถและอ้างอิง.
<templatestyles src="Reflist/styles.css" />
เท็มเม

เท็มเม  เป็นชื่อศักราชของญี่ปุ่นที่ตั้งอยู่ระหว่างศักราชอังเอกับศักราชคันเซ ซึ่งอยู่ในช่วงเดือนเมษายน ค.ศ. 1781 ถึงมกราคม ค.ศ. 1789 จักรพรรดิที่ครองราชย์ในศักราชนี้คือจักรพรรดิโคกากุ (光格天皇)
วัดหนองแหน (จังหวัดฉะเชิงเทรา)

วัดหนองแหน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินที่ตั้งวัดมีเนื้อที่ 10 ไร่ 3 งาน 87 ตารางวา โฉนดที่ดินเลขที่ 24534 อาณาเขตทิศเหนือและทิศใต้จดทางสาธารณะ ทิศตะวันออกและทิศตะวันตกจดที่ดินเอกชน เจ้าอาวาสรูปปัจจุบัน คือ พระครูสุทธิสารวิบูล (จำลอง)
วัดหนองแหนตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรมเปิดสอนเมื่อ พ.ศ. 2499 โรงเรียนการศึกษาผู้ใหญ่ของกรมการศึกษานอกโรงเรียน ตั้งเมื่อ พ.ศ. 2537 นอกจากนี้ยังมีห้องสมุดประชาชนและหน่วยกู้ภัยอำเภอพนมสารคาม วัดมีอุโบสถสร้างจากไม้สักทั้งหลัง
วัดมีเกจิอาจารย์คือ หลวงพ่อพิมพ์ ท่านได้สร้างพระปิดตา ไว้พิมพ์หนึ่งคือพระปิดตาปางซ่อนหา เนื้อพระเป็นผงพุทธคุณ
วัดหนองปาตอง

วัดหนองปาตอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 20 ไร่ 3 งาน 86 ตารางวา ปัจจุบันมีพระอธิการสมาน อาทโร เป็นเจ้าอาวาส
วัดหนองปาตองตั้งวัดเมื่อ พ.ศ. 2401 ผู้ดำเนินก่อสร้างวัด คือ นายดวงดี ได้ชักชวนชาวบ้านให้บริจาคที่ดินสร้างวัดและชื่อวัดตั้งตามชื่อหมู่บ้าน ทางวัดยังให้ราชการตั้งโรงเรียนในที่ดินของวัด เดิมเป็นโรงเรียนประเภท โรงเรียนประชาบาล ทำพิธีเปิดเมื่อวันที่ 12 สิงหาคม พ.ศ. 2480 โดยใช้ชื่อว่า "โรงเรียนประชาบาลตำบลหนองยาว 3 วัดหนองปาตอง" โดยอาศัยศาลาการเปรียญของวัดหนองปาตองเป็นสถานที่เรียน ต่อมา พ.ศ. 2509 พระอธิการอัมพร เจ้าอาวาสวัดหนองปาตองได้บริจาคที่ดินจำนวน 5 ไร่ 2 งาน เพื่อใช้เป็นที่ปลูกสร้างอาคารเรียน ปัจจุบันชื่อ "โรงเรียนวัดหนองปาตอง (อัมพรรัฐประชาสรรค์)"
ปูชนียวัตถุที่สำคัญ ได้แก่ พระพุทธบูรพาชัย และรูปปั้นหลวงปู่สมบูรณ์ วัดหนองปาตองได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521 อุโบสถหลังเก่าได้ถูกรื้อและได้ปรับพื้นที่กลายเป็นที่โล่ง วัดมีพระเกจิอาจารย์ที่สำคัญ คือ หลวงปู่สมบูรณ์ และหลวงพ่อจง ธัมมโชโต
ไซโตไคน์

ไซโตไคน์  เป็นกลุ่มโปรตีนขนาดเล็ก (หนัก ~5-20 กิโลดัลตัน) ซึ่งสำคัญในการส่งสัญญาณของเซลล์
เป็นเพปไทด์ที่ไม่สามารถผ่านเยื่อหุ้มเซลล์ที่เป็นชั้นคู่ลิพิด (lipid bilayer) เข้าไปในไซโทพลาซึมของเซลล์ได้
ไซโตไคน์ได้ปรากฏแล้วว่ามีส่วนในการส่งสัญญาณของเซลล์แบบ autocrine, แบบ paracrine และของระบบต่อมไร้ท่อโดยทำหน้าที่เป็นสารควบคุมระบบภูมิคุ้มกัน (immunomodulating agents)
ความต่างที่แน่นอนกับฮอร์โมนยังเป็นเรื่องยังไม่ยุติทางวิชาการ
ไซโตไคน์มีหลายชนิดรวมทั้ง chemokine, อินเตอร์เฟียรอน, อินเตอร์ลิวคิน, lymphokine และ tumour necrosis factor แต่ทั่วไปจะไม่ใช่ฮอร์โมนหรือ growth factor (แม้นักวิชาการอาจใช้คำทั้งสองเหมือนไวพจน์บ้าง)
เซลล์หลายชนิดมากผลิตไซไตไคน์ รวมทั้งเซลล์ภูมิคุ้มกันชนิดต่าง#เปลี่ยนทาง ๆ เช่น #เปลี่ยนทาง เซลล์บี เซลล์ที และแมสต์เซลล์, เอนโดทีเลียม, เซลล์สร้างเส้นใย และ stromal cell
ไซโตไคน์ออกฤทธิ์ผ่านหน่วยรับที่ผิวเซลล์ (cell surface receptor) เป็นโปรตีนที่สำคัญมากในระบบภูมิคุ้มกัน
ไซไตไคน์ควบคุมความสมดุลระหว่างการตอบสนองของภูมิคุ้มกันแบบที่เกิดในน้ำเหลือง (humoral immunity) กับที่อำนวยโดยเซลล์ (cell-mediated immunity) และยังควบคุมการเจริญเติบโตและความไวในการตอบสนองของเซลล์หลายกลุ่ม
ไซไตไคน์บางอย่างช่วยเพิ่มหรือลดฤทธิ์ของไซไตโคน์อื่น#เปลี่ยนทาง ๆ โดยกระบวนการที่ซับซ้อน
เป็นสิ่งที่ต่างกับฮอร์โมน ซึ่งก็เป็นโมเลกุลสำคัญอีกอย่างหนึ่งในการส่งสัญญาณของเซลล์
ฮอร์โมนจะเวียนไปในร่างกายโดยมีความเข้มข้นสูงกว่า และมักมีเซลล์โดยเฉพาะ#เปลี่ยนทาง ๆ เป็นผู้ผลิต
ไซไตไคน์สำคัญในเรื่องสุขภาพและโรค โดยเฉพาะในเรื่องการตอบสนองทางภูมิคุ้มกันต่อการติดเชื้อ เรื่องการอักเสบ การบาดเจ็บ ภาวะพิษเหตุติดเชื้อ มะเร็ง และการสืบพันธุ์
คำอักษรโรมันมาจากจากภาษากรีกโบราณ คือ คำว่า "cyto" มาจาก κύτος (kytos) โดยแปลว่า ช่องหรือเซลล์ และคำว่า "kines" มาจาก κίνησις (kinēsis) โดยแปลว่า การเคลื่อนไหว
เชิงอรรถและอ้างอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บอลลูนไฟ

บอลลูนไฟเป็นอาวุธชิ้นแรกที่มีพิสัยข้ามทวีป โดยมีจุดมุ่งหมายเพื่อสร้างความกลัวและความตื่นตระหนกให้ประชาชนในสหรัฐอเมริกา ถึงแม้ว่าบอลลูนไฟจะมีประสิทธิภาพการทำลายล้างต่ำก็ตาม 
ภาพรวม.
บอลลูนไฟแบ่งได้เป็นสองชนิด ชนิดแรกมีชื่อว่า "บอลลูนไทป์บี" ได้รับการออกแบบโดยกองทัพเรือญี่ปุ่น มีเส้นผ่านศูนย์กลาง 9.1 เมตร ผลิตด้วยไหมยาง ถูกใช้เพื่อตรวจวัดสภาพอุตุนิยมวิทยาเป็นหลัก และใช้เพื่อทดสอบว่าบอลลูนไฮโดรเจนสามารถลอยไปถึงทวีปอเมริกาได้หรือไม่ บอลลูนชนิดที่สองคือบอลลูนบรรทุกระเบิด มีเส้นผ่านศูนย์กลาง 10 เมตร และบรรจุไฮโดรเจนประมาณ 540 ลูกบาศก์เมตร บอลลูนไฟจะถูกปล่อยจากชายฝั่งตะวันออกของเกาะฮนชู แล้วลอยไปตามกระแสลมจนไปถึงทวีปอเมริกาเหนือ
ญี่ปุ่นปล่อยบอลลูนไฟครั้งแรกเมื่อวันที่ 3 พฤศจิกายน ค.ศ. 1944 โดยบอลลูนเหล่านี้ถูกพบในรัฐอะแลสกา รัฐแอลเบอร์ตา รัฐแอริโซนา รัฐบริติชโคลัมเบีย รัฐแคลิฟอร์เนีย รัฐโคโลราโด รัฐฮาวาย รัฐไอดาโฮ รัฐไอโอวา รัฐแคนซัส ประเทศเม็กซิโก รัฐมิชิแกน รัฐมอนแทนา รัฐเนแบรสกา รัฐเนวาดา รัฐนอร์ทดาโคตา รัฐออริกอน รัฐเซาท์ดาโคตา รัฐเท็กซัส รัฐยูทาห์ รัฐวอชิงตัน รัฐไวโอมิง และ ดินแดนยูคอน
บอลลูนไฟมากกว่า 9,000 ลูกถูกปล่อยออกไปในช่วงสงครามโลกครั้งที่สอง ชาวญี่ปุ่นคาดการณ์ว่าบอลลูนประมาณ 10% (ประมาณ 900 ลูก) จะลอยไปถึงทวีปอเมริกา จนถึงปัจจุบัน นักวิจัยก็เชื่อว่าคำคาดการณ์นี้เป็นจริง ตั้งแต่สมัยสงครามโลกครั้งที่สองเป็นต้นมา มีการพบเห็นบอลลูนที่อเมริกาเหนือแค่ประมาณ 300 ลูกเท่านั้น โดยคาดว่ามีบอลลูนจำนวนมากตกอยู่ตามพื้นที่รกร้างทั่วอเมริกาเหนือ บอลลูนไฟลูกสุดท้ายถูกปล่อยเมื่อเดือนเมษายน ค.ศ.1945 ก่อนที่ญี่ปุ่นจะยอมจำนนในไม่กี่เดือนถัดมา
ล็องก์ดอยล์

ล็องก์ดอยล์ หรือ กลุ่มภาษาอออีล  คือแนวต่อเนื่องภาษาถิ่นที่ครอบคลุมภาษาฝรั่งเศสมาตรฐานและภาษาพื้นเมืองที่ใกล้ชิดที่สุดที่พูดกันในภาคเหนือของฝรั่งเศส ภาคใต้ของเบลเยียม บางส่วนของสวิตเซอร์แลนด์ และหมู่เกาะแชนเนลมาแต่เดิม ภาษาเหล่านี้อยู่ในกลุ่มภาษาโรมานซ์กอลซึ่งใหญ่กว่าและยังครอบคลุมไปถึงบรรดาภาษาดั้งเดิมในภาคกลาง-ตะวันออกและภาคใต้ของฝรั่งเศส ภาคตะวันตกของสวิตเซอร์แลนด์ บางส่วนของภาคเหนือของอิตาลี และหุบเขาอารันในสเปน
นักภาษาศาสตร์แบ่งภาษากลุ่มโรมานซ์ในฝรั่งเศส (โดยเฉพาะอย่างยิ่งในฝรั่งเศสสมัยกลาง) ออกเป็นสองกลุ่มย่อยตามเขตภูมิศาสตร์หลัก ได้แก่ ล็องก์ดอยล์ทางตอนเหนือและล็องก์ด็อกทางตอนใต้ (ทั้งสองกลุ่มได้รับการตั้งชื่อตามคำที่แปลว่า "ใช่" ในกลุ่มภาษานั้น)
อีเอฟแอลแชมเปียนชิป ฤดูกาล 2021–22

อีเอฟแอลแชมเปียนชิป ฤดูกาล 2021–22 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สี่ของลีกภายใต้ชื่อปัจจุบันและในฤดูกาลที่ 30 ภายใต้รูปแบบโครงสร้างของลีกปัจจุบัน
การเปลี่ยนแปลงทีม.
ทีมด้านล่างนี้ตือการเปลี่ยนแปลงดิวิชันตั้งแต่ฤดูกาล 2020–21:
<templatestyles src="Col-begin/styles.css"/>
เพลย์ออฟ.
เลกแรก
เลกสอง
"รวมผลสองนัด ฮัดเดอส์ฟีลด์ทาวน์ ชนะ 2–1."
"รวมผลสองนัด เสมอ 3–3. นอตทิงแฮมฟอเรสต์ ชนะลูกโทษ 3–2."
 "ณ วันที่ 14 พฤษภาคม ค.ศ. 2022"
 "ณ วันที่ 14 พฤษภาคม ค.ศ. 2022"
 "ณ วันที่ 14 พฤษภาคม ค.ศ. 2022"
 "ณ วันที่ 14 พฤษภาคม ค.ศ. 2022"
ก๊อดออฟวอร์ (วิดีโอเกม พ.ศ. 2561)

ก๊อดออฟวอร์  เป็นวิดีโอเกมแนวต่อสู้-ผจญภัย พัฒนาโดยแซนตามอนิกาสตูดิโอ และจัดจำหน่ายโดยโซนี่ อินเตอร์แอ็กทีฟ เอนเตอร์เทนเมนต์ วางจำหน่ายทั่วโลกในวันที่ 20 เมษายน 2018 สำหรับเพลย์สเตชัน 4 เป็นเกมลำดับที่ 8 ในชุดเกม "ก๊อดออฟวอร์" และเป็นภาคต่อของเกม "ก๊อดออฟวอร์ 3" ที่วางจำหน่ายในปี 2010
Cory Barlog ครีเอทีฟไดเร็กเตอร์ของเกม อธิบายไว้ว่าเป็นการจินตนาการใหม่ของแฟรนไชส์โดยการเปลี่ยนแปลงรูปแบบการเล่นครั้งสำคัญคือ เครโทส (Kratos) จะใช้ขวานเวทมนตร์ (Leviathan Axe) ต่อสู้อย่างโดดเด่นแทนดาบโซ่คู่ (Blade Of Chaos) อันเป็นเอกลักษณ์ของเขา "ก๊อดออฟวอร์ " ยังใช้มุมกล้องอิสระแบบสะพายไหล่ โดยการดำเนินเรื่องของเกมนี้จะอยู่ในรูปแบบช็อตเดียว ซึ่งต่างจากมุมกล้องแบบตายตัวของเกมที่ออกก่อนหน้า ตัวเกมยังรวมถึงองค์ประกอบของเกมสวมบทบาท และเอทรีอัสลูกชายของเครโทสจะให้ความช่วยเหลือในการต่อสู้ ทีมพัฒนาเกมดั้งเดิมส่วนใหญ่ทำงานใน "ก๊อดออฟวอร์ " และออกแบบให้เข้าถึงได้และมีเหตุผล เกม "A Call from the Wilds" เกมแบบข้อความสั้นแยกต่างหาก วางจำหน่ายในเดือนกุมภาพันธ์ 2018 และติดตามเอทรีอัสในการผจญภัยครั้งแรกของเขา
"ก๊อดออฟวอร์ " ได้รับการยกย่องอย่างกว้างขวางจากเนื้อเรื่อง การออกแบบโลก การกำกับศิลป์ ดนตรี กราฟิก ระบบการต่อสู้ และตัวละคร โดยเฉพาะอย่างยิ่งไดนามิกส์ระหว่างเครโทสและเอทรีอัส นักวิจารณ์หลายคนกล่าวว่าตัวเกมประสบความสำเร็จในการฟื้นฟูซีรีส์โดยไม่สูญเสียเอกลักษณ์หลักของเกมรุ่นก่อน ตัวเกมได้รับคะแนนรีวิวที่สมบูรณ์แบบจำนวนหนึ่ง โดยเชื่อมโยงกับเกม "ก็อดออฟวอร์" เดิม (2005) ว่าเป็นเกมที่มีคะแนนสูงสุดในซีรีส์ รวมถึงเป็นเกมเพลย์สเตชัน 4 ที่มีคะแนนสูงสุดในเว็บไซต์การรวบรวมบทวิจารณ์เมทาคริติก ในบรรดารางวัลและการเสนอชื่ออื่น ๆ "ก็อดออฟวอร์" ได้รับรางวัลเกมแห่งปีจากสื่อและงานประกาศรางวัลมากมาย ตัวเกมทำยอดขายได้ดีในเชิงพาณิชย์ โดยมียอดขายมากกว่าห้าล้านชุดภายในหนึ่งเดือนที่วางจำหน่าย และมากกว่า 19.5 ล้านชุดภายในเดือนสิงหาคม 2021 ทำให้เป็นหนึ่งในเกมเพลย์สเตชัน 4 ที่ทำยอดขายดีที่สุดและเกมที่ขายดีที่สุดในซีรีส์ มีการดัดแปลงเป็นนวนิยายซึ่งตีพิมพ์ในเดือนสิงหาคม 2018 ตามด้วยซีรีส์การ์ตูนภาคก่อนที่ตีพิมพ์ตั้งแต่เดือนพฤศจิกายน 2018 ถึงกุมภาพันธ์ 2019 ตัวเกมเวอร์ชันพอร์ตลงไมโครซอฟท์ วินโดวส์วางจำหน่ายในเดือนมกราคม 2022 และภาคต่อ "ก๊อดออฟวอร์ รักนาร็อก" วางจำหน่ายในวันที่ 9 พฤศจิกายน 2022 สำหรับเพลย์สเตชัน 4 และเพลย์สเตชัน 5
สี่เหลี่ยมวน

สี่เหลี่ยมวน (สัญลักษณ์:⌘) เป็นสัญลักษณ์ที่มีรูปสี่เหลี่ยมที่มีรูปวนตรงมุมข้างนอก บางครั้งมีชื่อว่า ป้ายสถานที่ที่น่าสนใจ ซึ่งเป็นป้ายข้อมูลที่เริ่มใช้งานครั้งแรกในประเทศฟินแลนด์เมื่อคริสต์ทศวรรษ 1950 แล้วค่อยกระจ่ายไปทั่วกลุ่มประเทศนอร์ดิกในคริสต์ทศวรรษ 1960 บางครั้ง สัญลักษณ์นี้มีอีกชื่อว่า แขนของนักบุญยอห์น หรือ กางเขนของนักบุญฮันเนส  บ่วงกอร์กอน และ สัญลักษณ์คำสั่ง เนื่องจากมีการใช้สัญลักษณ์นี้บนแป้นคำสั่งในแป้นพิมพ์คอมพิวเตอร์ของแอปเปิล
สัญลักษณ์นี้เป็นสัญลักษณ์ในอดีตของบางวัฒนธรรม และยังใช้งานจนถึงปัจจุบัน ซึ่งอยู่ในกลุ่มสัญลักษณ์ "วัลคนุต" ในนอร์เวย์
การใช้งานในสมัยก่อน.
สัญลักษณ์นี้ปรากฏบนวัตถุโบราณหลายแห่งในยุโรปเหนือ โดยสัญลักษณ์ที่โด่งดังปรากฏบนภาพหินจากฮอบลิงบู กอตลันด์ ประเทศสวีเดน ซึ่งสร้างขึ้นระหว่าง ค.ศ. 400 ถึง 600 สัญลักษณ์นี้มีความคล้ายกับตรามุทราศาสตร์ที่มีชื่อว่าเงื่อนโบเวน
ในฟินแลนด์ จะมีการทาสีหรือสลักสัญลักษณ์นี้ในบ้านกับยุ้งฉาง และเครื่องใช้ในบ้านเช่นเครื่องใช้สำหรับโต๊ะอาหาร เพื่อปกป้องมันและเจ้าของจากวิญญาณอันชั่วร้ายและโชคร้าย ตัวอย่างที่เก่าแก่ที่สุดเท่าที่ยังเหลืออยู่คือสกีอายุ 1000 ปี (ฟินแลนด์ก่อนสมัยศาสนาคริสต์) ที่ตกแต่งด้วยสัญลักษณ์นี้
สี่เหลี่ยมวนยังสามารถพบได้บนสิ่งประดิษฐ์ของวัฒนธรรมมิสซิสซิปปีในภาคตะวันออกเฉียงใต้ของสหรัฐ
การใช้งานในปัจจุบัน.
ในปัจจุบัน สัญลักษณ์มักใช้เป็นเครื่องชี้บอกที่ตั้งสิ่งที่น่าสนใจทางวัฒนธรรม โดยเริ่มต้นที่ฟินแลนด์ในคริสต์ทศวรรษ 1950 และขยายไปทั่วกลุ่มประเทศนอร์ดิกในคริสต์ทศวรรษ 1960 มีความเห็นในสมัยใหม่ว่ามีการใช้สัญลักษณ์นี้เพราะมันดูคล้ายกับภาพถ่ายทางอากาศของปราสาทบอร์กฮอล์ม
ต่อมา สัญลักษณ์นี้เริ่มเป็นที่รู้จักทั่วโลกผ่านการคอมพิวเตอร์ โดยถูกใช้เป็นลัญลักษณ์แป้นคำสั่งบนแป้นพิมพ์ของแอปเปิล เช่นเดียวกันกับสัญลักษณ์ซูเปอร์คีย์บนเอเลอเมนทารีโอเอส
รหัส.
ในยูนิโคด สัญลักษณ์นี้ตั้งอยู่ใน ของบล็อก Miscellaneous Technical
ฮับลิงบู

ฮับลิงบู  เป็นสถานที่ที่มีประชากร ("socken"; คนละเขตการปกครองกับแพริช) บนเกาะกอตลันด์ของประเทศวีเดน โดยประกอบด้วยพื้นที่เดียวกันกับพื้นที่อำเภอฮับลิงบูซึ่งก่อตั้งขึ้นในวันที่ 1 มกราคม ค.ศ. 2016
ใน ค.ศ. 1961 มีผู้พบกองสมบัติฮาวอร์ที่ป้อมเนินในหมู่บ้านขนาดเล็กของฮาวอร์ที่ฮับลิงบู
ฟุตบอลชิงถ้วยพระราชทานควีนสคัพ ครั้งที่ 29

การแข่งขันฟุตบอลชิงถ้วยพระราชทานควีนส์คัพ ครั้งที่ 29 ประจำปี พ.ศ. 2545 เป็นการจัดการแข่งขันฟุตบอลชิงถ้วยพระราชทานควีนสคัพครั้งที่ยี่สิบเก้า โดยจัดแข่งขันระหว่างวันที่ 13 – 30 มีนาคม 2545
การลงประชามติอันชลุสออสเตรีย ค.ศ. 1938

การลงประชามติอันชลุสกับประเทศเยอรมนีจัดตั้งขึ้นในประเทศออสเตรียที่ถูกยึดครองในวันที่ 10 เมษายน ค.ศ. 1938 พร้อมกับการรวมเป็นหนึ่งกับเยอรมนี กองทัยเยอรมนีได้ยึดครองออสเตรียมาตั้งแต่วันที่ 12 มีนาคม ค.ศ. 1938 ผลการลงประชามติมีรายงานว่าเห็นชอบร้อยละ 99.73 โดยมีผู้มีสิทธิเลือกตังร้อยละ 99.71
ศัตรูทางการเมือง (คอมมิวนิสต์, สังคมนิยม เป็นต้น) และชาวออสเตรียที่มีบรรพบุรุษเป็นชาวโรมานีหรือยิว (เกือบ 360,000 คนหรือร้อยละ 8 ของประชากรทั้งประเทศ) ถูกห้ามไม่ให้โหวตออกเสียงประชามติ
ผล.
คำถามในประชามติคือ:
 คุณยอมรับกับการรวมประเทศออสเตรียกับไรช์เยอรมันที่ประกาศใช้ในวันที่ 13 มีนาคม ค.ศ. 1938 และคุณจะโหวตให้กับผู้นำของเรา อดอล์ฟ ฮิตเลอร์ หรือไม่?
แนแจฟอบอด

แนแจฟอบอด  เป็นเมืองและเมืองหลักในเทศมณฑลแนแจฟอบอด จังหวัดเอสแฟฮอน ประเทศอิหร่าน จากสำมะโน พ.ศ. 2559 เมืองนี้มีประชากร 293,275 คนใน 90,158 ครัวเรือน
เมืองกำแพงเกาลูน

เมืองกำแพงเกาลูน  เป็นชุมชนแออัดในฮ่องกง ตั้งอยู่ที่เมืองเกาลูนในอาณานิคมฮ่องกงของอังกฤษ เดิมเป็นป้อมปราการทางทหารของจีน ในสมัยต่อมา ถึงแม้ว่าฮ่องกงจะตกเป็นอาณานิคมของอังกฤษ แต่เมืองนี้ก็ยังถือเป็นดินแดนของจีนโดยพฤตินัย จำนวนประชากรในเมืองเพิ่มขึ้นอย่างมากหลังจากการยึดครองฮ่องกงของญี่ปุ่นในช่วงสงครามโลกครั้งที่สอง ในปี ค.ศ. 1990 เมืองนี้มีประชากรประมาณ 50,000 คน และมีพื้นที่ประมาณ 2.6 เฮกตาร์ (6.4 เอเคอร์) เมืองกำแพงเกาลูนเคยถูกควบคุมโดยกลุ่มอั้งยี่ จึงมีอัตราการค้าประเวณี การพนัน และการใช้ยาเสพติดสูง 
ในเดือนมกราคม ค.ศ. 1987 รัฐบาลฮ่องกงได้ประกาศแผนการรื้อถอนเมืองกำแพงเกาลูน หลังจากถ่ายโอนที่ดินมาจากประเทศจีนได้สำเร็จ การรื้อถอนเริ่มขึ้นในเดือนมีนาคม ค.ศ. 1993 และแล้วเสร็จในเดือนเมษายน ค.ศ. 1994 ปัจจุบันนี้ เมืองกำแพงเกาลูนกลายเป็นที่ตั้งของสวนสาธารณะ โดยภายในสวนมีการจัดแสดงโบราณวัตถุและมีโบราณสถานต่าง ๆ ที่หลงเหลืออยู่จากการรื้อถอน
ลักษณะของเมือง.
โครงสร้างและสถาปัตยกรรม.
แต่เดิมนั้นเมืองกำแพงเกาลูนเคยเป็นป้อมปราการมาก่อน โดยป้อมปราการถูกสร้างขึ้นบนเนิน มีความกว้าง 210 เมตร ยาว 120 เมตร มีประตูเข้าออกอยู่ 4 ทาง และมีกำแพงหนา 4.6 เมตร ซึ่งกำแพงนี้ถูกรื้อถอนไปเมื่อ ค.ศ. 1943 
ในช่วง 60 ปีแรก เมืองกำแพงเกาลูนเป็นเพียงย่านชุมชนแออัดธรรมดาที่ประกอบไปด้วยตึกเตี้ย ๆ ไม่กี่แห่ง จนเมื่อเข้าสู่ช่วงคริสต์ทศวรรษ 1960 และ 1970 ก็มีการก่อสร้างอาคารสูงจำนวนมาก จนในที่สุดเมืองนี้ก็กลายเป็นย่านแออัดที่เต็มไปด้วยตึกสูงกว่า 10 ชั้นนับร้อยตึกเรียงติดกันอยู่อย่างมิดชิด
ภายในเมืองเต็มไปด้วยตรอกซอยเล็ก ๆ ที่กว้างประมาณ 1–2 เมตรซึ่งมีแสงไฟส่องไม่ทั่วถึง บริเวณชั้นบนมีบันไดมากมายเชื่อมต่อกันเป็นระบบ ทำให้ผู้คนสามารถเดินทางได้ทั่วเมืองโดยไม่ต้องลงมาที่พื้นดินเลย ตึกในเมืองประมาณ 350 ตึกถูกสร้างโดยไร้การควบคุมจากรัฐบาล ทำให้หลายตึกมีรากฐานไม่มั่นคงและไม่มีระบบสาธารณูปโภคอย่างทั่วถึง นอกจากนี้ ในเมืองมีห้องอพาร์ทเมนต์ที่ค่อนข้างแคบ (ประมาณ 23 ตร.ม./ห้อง) จึงมีการสร้างส่วนต่อขยาย เช่น ระเบียง เพิงบนหลังคาตึก เป็นต้น บริเวณหลังคาของแต่ละตึกเต็มไปด้วยเสาอากาศโทรทัศน์ ราวตากผ้า และถังน้ำ แต่ละตึกในเมืองสูงไม่เท่ากัน จึงมีบันไดพาดเอาไว้ให้สามารถปีนผ่านหลังคาของแต่ละตึกได้
ตำบลศรีค้ำ

ศรีค้ำ เป็นตำบลในอำเภอแม่จัน จังหวัดเชียงราย ใน พ.ศ. 2558 ตำบลนี้มีประชากร 6,118 คน
ประวัติ.
มีการก่อตั้งตำบลนี้ขึ้นในวันที่ 1 สิงหาคม พ.ศ. 2527 ด้วยการแบ่ง 10 หมู่บ้านจากตำบลป่าซาง ต่อมามีการแบ่งหมู่บ้านออก 1 แห่งหลังก่อตั้งตำบลแม่สลองในใน พ.ศ. 2534
เขตการปกครอง.
ตำบลนี้แบ่งออกเป็น 11 หมู่บ้าน ดังนี้.
วัดยางงาม (จังหวัดราชบุรี)

วัดยางงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดยางงาม อำเภอปากท่อ จังหวัดราชบุรี ที่ดินตั้งวัดมีเนื้อที่ 14 ไร่ 2 งาน มีที่ธรณีสงฆ์ จำนวน 13 แปลง เนื้อที่ 71 ไร่ 3 งาน 37 ตารางวา
วัดยางงามสร้างเมื่อ พ.ศ. 2419 ตรงกับสมัยพระบาทสมเด็จพระจุลจอมเกล้าเจ้าอยู่หัว มีหลวงปู่แย้ม เป็นเจ้าอาวาสรูปแรก วัดได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522
อาคารเสนาสนะที่สำคัญ ได้แก่ อุโบสถ กว้าง 14 เมตร ยาว 26 เมตร สร้างเมื่อ พ.ศ. 2507 เป็นอาคารคอนกรีตเสริมเหล็ก วิหารกว้าง 9 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2540 ศาลาการเปรียญ กว้าง 15 เมตร ยาว 28 เมตร สร้างเมื่อ พ.ศ. 2534 เป็นอาคารครึ่งตึกครึ่งไม้ หอสวดมนต์ กว้าง 8 เมตร ยาว 14 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ จำนวน 1 หลัง เป็นอาคารครึ่งตึกครึ่งไม้ ศาลาอเนกประสงค์ กว้าง 23 เมตร ยาว 28 เมตร สร้างเมื่อ พ.ศ. 2528 เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยไม้ 
ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 100 นิ้ว พระพุทธรูปขนาดหน้าตักกว้าง 50 นิ้ว 1 องค์ นามว่า "หลวงพ่อโต" หรือ "หลวงพ่อพระทศพลญาณ" สันนิษฐานว่าจัดสร้างขึ้นมาในกรุงเทพมหานคร แล้วอัญเชิญมาประดิษฐานในปี พ.ศ. 2494 พระพุทธบาทจำลอง 1 องค์ รูปหล่อหลางปู่แย้ม 1 องค์ สร้างเมื่อ พ.ศ. 2522
วัดยางงาม (จังหวัดพัทลุง)

วัดยางงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 8 ไร่ 2 งาน 26 ตารางวา
ตามประวัติกล่าวว่าผู้สร้างวัดนี้คือ จอมแพ่งและจอมจ่า แต่ไม่ได้ระบุศักราชไว้ อย่างไรก็ตาม "ทำเนียบวัดในจังหวัดพัทลุง" ได้ระบุว่าวัดนี้สร้าง เมื่อ พ.ศ. 2348 ผู้สร้าง คือพ่อจอมเสนี การสร้างวัดยางงามได้อาศัยนักโทษที่คุมขังอยู่ในคุกเมืองพัทลุงมาช่วยกันสร้าง จึงน่าจะสันนิษฐานได้ว่าจอมแพ่งและจอมจ่าอาจเป็นผู้คุมนักโทษหรือพัสดีเรือนจำก็ได้ วัดรับพระราชทานวิสุงคามสีมาประมาณ พ.ศ. 2412 กรมศิลปากรได้ประกาศขึ้นทะเบียนเป็นโบราณสถานและประกาศเขตโบราณสถาน มีพื้นที่ประมาณ 2 ไร่ เมื่อ พ.ศ. 2528
อุโบสถเป็นอาคารก่ออิฐถือปูน หันหน้าไปทางทิศตะวันออก มีกำแพงแก้วล้อมรอบบันไดทางขึ้นอุโบสถมี 2 ทาง เป็นบันไดนาคฐานอุโบสถเดิมเป็นเป็นฐานบัวคว่ำบัวหงาย ปัจจุบันเปลี่ยนเป็นฐานเขียงรอบฐานไพทีหรือฐานเสาพาไล มีเสากลมก่ออิฐถือปูนรองรับน้ำหนักปีกชายคาจำนวน 22 เสา ด้านหน้าและด้านหลังด้านละ 5 เสาด้านข้างด้านละ 6 เสา และยอดเสามีลวดลายปูนปั้นรูปกลีบบัวสวยงามปลายเสา มีคันทวยจำหลักไม้ลายกนกรูปนาคประตูอุโบสถด้านหน้ามี 2 ประตูเหนือขอบประตูและหน้าต่างมีลายปูนปั้นรูปดอกพุดตานรูปสัตว์พรรณพฤกษา หน้าบันอุโบสถจำหลักไม้ฝีมือท่านธรรมกิจกับจอมเสนีย์ด้านหน้าและนางเมขลาล่อแก้ว แต่ชำรุดมากแล้ว ด้านหลังจำหลักเป็นรูปพระอินทร์ทรงช้างเอราวัณ ด้านล่างเป็นรูปราหูสองข้างเป็นลายกระหนกก้านแย่งรูปยักษ์ประดับด้วยกระจกสีลงลักสักปิดทอง 
ภายในอุโบสถประดิษฐานพระพุทธรูปทรงเครื่องปางมารวิชัย ลักษณะพระพักตร์พระพุทธรูปเป็นเช่นเดียวกับพระพักตร์พระนารายณ์จำหลักที่หน้าบัน สันนิษฐานว่าเป็นฝีมือช่างคนเดียวกัน ด้านหน้าพระประธานประทับยืนปางห้ามญาติ 2 องค์และพระพุทธรูปหินอ่อนปางมารวิชัยประทับนั่งขัดสมาธิเพชรศิลปะพม่า มีจารึกเขียนว่าหนูซังผู้สร้างศก 127 (พ.ศ. 2451) ขนาดสูง 71 เซนติเมตร หน้าตักกว้าง 50.50 เซนติเมตร
อัลอะเตาะบาตุลอาลิยาต

อัลอะเตาะบาตุลอาลิยาต (มีอีกชื่อว่า อัลอะเตาะบาตุลมุก็อดดะซะฮ์ ) เป็นสักการสถานอิสลามทั้งหกของอิหม่ามชีอะฮ์ใน 4 เมือง ได้แก่นาจาฟ, กัรบะลาอ์, อัลกาซิมียะฮ์ และซามัรรออ์
นาจาฟ.
นาจาฟเป็นเมืองในภาคกลางของประเทศอิรัก ซึ่งอยู่ห่างจากแบกแดดไปทางใต้ประมาณ 160 กิโลเมตร ใน ค.ศ. 2013 เมืองนี้มีประชากรโดยประมาณที่ 1,000,000 คน ถือกันว่าเป็นเมืองที่ศักดิ์สิทธิ์อันดับสามของชีอะฮ์ และเป็นศูนย์กลางทางจิตวิญญาณและอำนาจทางการเมืองของชีอะฮ์ในประเทศอิรัก เมืองนี้เป็นที่ตั้งของศาลเจ้าอะลี อิบน์ อะบีฏอลิบ
กัรบะลาอ์.
กัรบะลาอ์เป็นเมืองในประเทศอิรัก ที่เกิดเหตุการณ์ในวันอาชูรออ์ จุดสำคัญของเมืองนี้คือศาลเจ้า/สุสานผู้ที่มีส่วนเกี่ยวข้องกับฮุซัยน์ อิบน์ อะลี และศาลเจ้าอับบาส อิบน์ อะลี นอกจากนี้ ยังมีสุสานของลูกชายฮุซัยน์ (อะลี อักบัร) และสาวกในศาลเจ้านี้ด้วย
อัลกาซิมียะฮ์.
อัลกาซิมียะฮ์ตั้งอยู่ริมแม่น้ำไทกริส โดยมีศาลเจ้าของมูซา อัลกาซิม (อิหม่ามคนที่ 7 ของชีอะฮ์) และมุฮัมมัด อัลญะวาด (อิหม่ามคนที่ 9 ของชีอะฮ์)
ซามัรรออ์.
ซามัรรออ์เป็นเมืองที่อยู่ทางตอนเหนือของแบกแดด ซึ่งเป็นที่ฝังศพของอิหม่ามคนที่ 10 (อะลี อัลฮาดี) และอิหม่ามคนที่ 11 (ฮะซัน อัลอัสกะรี) ของชีอะฮ์
วัดคีรีวันต์

วัดคีรีวันต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากช่อง อำเภอปากช่อง จังหวัดนครราชสีมา
วัดคีรีวันต์ เดิมชื่อ วัดบ้านปากช่อง ตั้งเมื่อ พ.ศ. 2477 ได้รับพระราชทานวิสุงคามสีมา เมื่อ พ.ศ. 2484 แต่เดิมเป็นสำนักสงฆ์ที่ตั้งอยู่ระหว่างช่วงเขาดงพญาไฟ (เย็น) ครั้นต่อมาได้มีการจับจองที่ดินกันมากขึ้น จึงมีการยกที่ดินให้เป็นที่พำนักสงฆ์ขึ้นเพื่อสะดวกในการทำบุญ วัดได้สร้างถาวรวัตถุมาตามลำดับ โดยมีพระคณาจารย์จากถิ่นต่าง ๆ ธุดงค์มาบ้าง และมาเยี่ยมบ้าง แล้วเข้าพักอาศัยอยู่ชั่วคราว เพื่อมาอบรมศีลธรรมแก่ญาติโยม หรือ มารักษาปัดเป่าโรคภัยไข้เจ็บแก่ญาติโยมบ้าง ตามที่ญาติโยมได้อาราธนานิมนต์
จน พ.ศ. 2480 มีพระภิกษุสามเณรมาอยู่จำพรรษามากขึ้น ชาวบ้านได้นิมนต์พระอาจารย์มล (ท่านพระครูวิมลคีรีเขต) จากจังหวัดร้อยเอ็ด มาอยู่จำพรรษา มีการปลูกสร้างกุฏิสงฆ์ขึ้นตามที่เห็นอยู่ขณะนี้ ตลอดถึงสร้างอุโบสถไม้ขึ้นอีก 1 หลัง ครอบครัวนายผิวและนางผง ได้มีจิตศรัทธายกให้เป็นที่ธรณีสงฆ์ เนื้อที่ 14 ไร่ 1 งาน 326 ตารางวา วัดได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2562
วัดหลวง (อำเภอเมืองอุบลราชธานี)

วัดหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำมูล ระหว่างท่ากวางตุ้นกับท่าจวน (ตลาดใหญ่) ในตำบลในเมือง อำเภอเมืองอุบลราชธานี จังหวัดอุบลราชธานี มีเนื้อที่ ประมาณ 8 ไร่ 4 ตารางวา
วัดหลวงสร้างโดยเจ้าพระประทุมวรราชสุริยวงศ์ (เจ้าคำผง ณ อุบล) เจ้าเมืองคนแรกของเมืองอุบล ภายหลังจากที่ได้อพยพมาจากดอนมดแดงมาตั้งบ้านเมืองใหม่ที่ดงอู่ผึ้งและได้ตั้งเมืองอุบลราชธานีขึ้น จากนั้นจึงได้ให้พระสงฆ์ที่อพยพมาด้วย ลงมือก่อสร้าง โดยให้ช่างที่อพยพมาจากเวียงจันทน์ พร้อมด้วยท่านอุปฮาดราชบุตรราชวงศ์ ท่านท้าวเพี้ย กรรมการน้อยใหญ่ ร่วมสร้างหอไตร เจดีย์ธาตุ ศาลาการเปรียญ สิม หอกลอง หอระฆัง กุฎิสงฆ์ หอปราสาทธรรมาสน์ แต่ปัจจุบันถูกรื้อถอนออกหมดแล้วด้วยความรู้เท่าไม่ถึงการณ์ พร้อมสร้างพระประธานนามว่า "พระเจ้าใหญ่วัดหลวง" และตั้งชื่อวัดว่า "วัดหลวง" ถือเป็นอารามแรกในเมืองอุบลราชธานี จากข้อมูลของกรมการศาสนาระบุว่า ตั้งวัดเมื่อ พ.ศ. 2334 ได้รับพระราชทานวิสุงคามสีมาเมื่อวันที่ 2 เมษายน พ.ศ. 2530
สิมหลังใหม่มีฐานเอวขันธ์แบบปากพาน มีบันไดขึ้นมาทำเป็นเฉลียง ตัวอาคารและฐานถือปูน เสาด้านหน้าสิม 4 ต้น เป็นเสาเหลี่ยมลบมุม หัวเสาทำเป็นรูปบัวจลกล ทวยไม้แกะสลักแบบหูช้างหน้าบันกรุไม้ลูกฟักหน้าพรหม สาหร่าย รวงผึ้ง หลังคาชั้นเดียวทรงจั่ว ไม่มีชั้นลด มีปีกนก ทางด้านข้างใช้เป็นแป้นมุงไม้หน้าจั่ว ตกแต่งด้วยช่อฟ้าใบระกาและหางหงส์ ไม่มีนาคสะดุ้ง 
พระพุทธรูปที่สำคัญ คือ "พระเจ้าใหญ่องค์หลวง" เป็นพระพุทธรูปปางมารวิชัย ขนาดหน้าตักกว้าง 3 เมตร สร้างเมื่อ พ.ศ. 2324 และมีพระแก้วไพฑูรย์ ปางสมาธิ สร้างจากหินใสธรรมชาติที่มีอายุหลายร้อยปี พระอิริยาบถประทับนั่งขัดสมาธิราบ พระหัตถ์ทั้งสองวางหงายซ้อนทับกันบนพระเพลา พระหัตถ์ขวาวางลงบนพระหัตถ์ซ้าย พระพุทธรูปองค์นี้อยู่ในการปกครองของเจ้านายเมืองอุบลมานานตั้งแต่สมัยบรรพบุรุษของพระประทุมวรราชสุริยวงศ์ (เจ้าคำผง) ถวายเป็นสมบัติของวัดหลวงคู่กับพระแก้วบุษราคัม และยังมี "หลวงพ่อปากดำ" หรือ "พระเจ้าใหญ่่ปากดำ" เป็นพระพุทธรูปสำริด ปางมารวิชัย สมัยเชียงแสน
วัดหลวง (จังหวัดราชบุรี)

วัดหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังเย็น อำเภอบางแพ จังหวัดราชบุรี
วัดหลวงเป็นวัดเก่าแก่ ในวัดเคยพบโบราณวัตถุที่เก่าไปถึงสมัยทวารวดี ได้แก่ ระฆังหิน นอกจากนี้ยังพบพระพิมพ์แบบอู่ทองบรรจุอยู่ในเจดีย์ราย อุโบสถสร้างขึ้นในสมัยอยุธยาแต่เดิมไม่มีหน้าต่างได้รับการเปลี่ยนแปลงใหม่ในสมัยปัจจุบัน สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2224 และได้รับพระราชทานวิสุงคามสีมาเมื่อ พ.ศ. 2234
อุโบสถเป็นอาคารก่ออิฐถือปูนหลังคาเครื่องไม้มุงกระเบื้องมีชายคาปีกนกคลุมทั้งสี่ด้าน มีเสาปูนสี่เหลี่ยมขนาดใหญ่รองรับโครงหลังคาโดยรอบ หัวเสามีบัวหัวเสาตกแต่ง ช่อฟ้าใบระกาปูนปั้นประดับกระจก ใบเสมา ตั้งอยู่โดยรอบพระอุโบสถ ฐานใบเสมาเป็นฐานบัวก่ออิฐถือปูน ส่วนใหญ่ฐานจะอยู่ในสภาพชำรุด ใบเสมาเป็นหินทรายแดงขนาดใหญ่ ส่วนบนของใบเสมากว้างยอดโค้งแหลมเล็กน้อย
เจดีย์รายตั้งอยู่ภายในเขตกำแพงแก้ว ส่วนใหญ่จะเป็นเจดีย์ก่ออิฐถือปูนทรงระฆังขนาดเล็กมีจำนวนทั้งหมด 12 องค์ ฐานเจดีย์จะเป็นฐานสี่เหลี่ยมหรือฐานบัวกลม กำแพงแก้ว ลักษณะเป็นกำแพงก่ออิฐถือปูน กว้างประมาณ 1 เมตร สูง 1.2 เมตร มีซุ้มประตูทางเข้าตรงกลางของแต่ละด้านเป็นซุ้มคฤห หัวเสาของซุ้มตกแต่งด้วยบัวหัวเสา สันนิษฐานว่าคงสร้างขึ้นในสมัยเดียวกันกับอุโบสถ เสาเทพารักษ์ลักษณะเป็นเสาไม้สูง ที่โคนเสามีการแกะสลักเป็นกรวยเชิง ปลายเสาด้านบนแกะสลักเป็นรูปเทพนมมีการตกแต่งด้วยกระจกศิลปะรัตนโกสินทร์ตอนต้น
วัดหลวง (จังหวัดแพร่)

วัดหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่
วัดหลวงสร้างเมื่อ พ.ศ.1373 โดยพญาพล พร้อมกับการสร้างเมืองแพร่ เพื่อประดิษฐานพระเจ้าแสนหลวง พระพุทธรูปคู่บ้านคู่เมืองแพร่ ที่แต่เดิมเป็นทองทั้งองค์แต่ถูกพวกพม่าเผาเอาทองไป ต่อมาในสมัยพญาพีระไชยวงศ์ได้ร่วมกันสร้างพระธาตุหลวงไชยช้างค้ำพร้อมกับได้หุ้มทองพระเจ้าแสนหลวงและให้ชื่อวัดเสียใหม่ว่า วัดหลวงไชยวงศ์ ต่อมาวัดหลวงถูกทำลายลงและได้รับการบูรณะขึ้นใหม่อีกครั้งเมื่อ พ.ศ. 2369 จนกระทั่งระหว่าง พ.ศ. 2510–2520 วัดหลวงตกอยู่ในสภาพชำรุดทรุดโทรมมากและไม่มีเจ้าอาวาสดูแลถึง 3 ปี ต่อมาในปี พ.ศ. 2521 พระอธิการธนัติวิจิตโตพร้อมด้วยบุคคลสำคัญหลายท่านได้เชิญชวนศรัทธาประชาชนทั่วไปทำการฟื้นฟูบูรณะวัดหลวงขึ้นอีกครั้งหนึ่ง วัดหลวงได้รับพระราชทานวิสุงคามสีมาเมื่อ พ.ศ. 2316
ภายในวัดมี "พระธาตุหลวงไชยช้าง" เป็นเจดีย์แปดเหลี่ยมบริเวณฐานทั้ง 8 ด้าน มีการปั้นประติมากรรมรูปช้างครึ่งตัวเฉพาะส่วนหัวและขาหน้ายื่นออกมาสลับกับการเจาะซุ้มสำหรับประดิษฐานพระพุทธรูป ถัดขึ้นไปเป็นชั้นฐานบัวถลาซ้อน 6 ชั้น รองรับองค์ระฆังแปดเหลี่ยมเช่นเดียวกับส่วนฐานของเจดีย์ เหนือองค์ระฆังเป็นส่วนปล้องไฉนและปลียอด วิหารหลวงพลนคร เป็นที่ประดิษฐาน "พระเจ้าแสนหลวง" ซึ่งเป็นพระพุทธรูปประธานเมืองแพร่ เป็นพระพุทธรูปขนาดใหญ่ประทับนั่งปางสมาธิสร้างโดยศิลปะล้านนาผสมกับสุโขทัย เจดีย์มีสภาพทรุดโทรมปูนฉาบกระเทาะมีวัชพืชขึ้นปกคลุม ฐานเขียงแตกร้าว ชั้นมาลัยเถาและองค์ระฆังแตกร้าว ซุ้มโขงมีสภาพทรุดโทรมและพังทลายไปบางส่วน
ซุ้มโขงซึ่งแต่เดิมใช้เป็นประตูของเจ้าเมืองผ่านเท่านั้น แต่ปัจจุบันได้ใช้เป็นที่ประดิษฐานรูปปั้นของเจ้าเมืองแพร่ ปัจจุบันได้มีการสร้างอาคารพิพิธภัณฑ์เมืองแพร่
ทนายซ่าท้าคดีโหด

ทนายซ่าท้าคดีโหด  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 11 ตุลาคม จนถึง 13 ธันวาคม ค.ศ. 2018 นำแสดงโดย เรียวโกะ โยเนกูระ
เรื่องย่อ.
ทนายความสาวที่ทำงานให้กับสำนักงานกฎหมาย Felix & Temma โชโกะ ทากาฮาชิ (เรียวโกะ โยเนกูระ) แต่อย่างไรก็ตามเธอถูกไล่ออกเนื่องจากถูกเพิกถอนสิทธิ์ในการเป็นทนายความด้วยเหตุผลบางประการ โชโกะซึ่งสูญเสียสิทธิ์ในการว่าความของเธอ ได้เชิญอาจารย์กฎหมายในมหาวิทยาลัยที่ไม่เคยได้ว่าความใครจริง ๆ ให้มาเปิดสำนักงานกฎหมายแทนเธอ แต่แล้วเธอต้องพบกับปัญหาที่ใหญ่กว่านั้น
ตารางการออกอากาศ.
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
อนุปัม ตรีปาฐิ

อนุปัม ตรีปาฐิ (,) เป็นนักแสดงชายชาวอินเดียที่อาศัยอยู่ประเทศเกาหลีใต้ เขาได้แสดงในละครโทรทัศน์และภาพยนตร์ของเกาหลีใต้หลายเรื่อง บทบาทหลักครั้งแรกของเขาแสดงเป็น "อับดุล อาลี" ในละครซีรีย์แนวเอาชีวิตรอดโดยเน็ตฟลิกซ์เรื่อง "สควิดเกม เล่นลุ้นตาย" (พ.ศ. 2564) ทำให้เขาได้รับการยอมรับทั่วโลก
ประวัติ.
อนุปัม ตรีปาฐิ เกิดในตระกูลชนชั้นกลางในเมืองนิวเดลี ประเทศอินเดีย เมื่อวันที่ 2 พฤศจิกายน พ.ศ. 2531 เขาเริ่มสนใจในการแสดงหลังจากเล่นเป็นทาสในการทำละครของสปาตาคัส เขาเป็นส่วนหนึ่งของนักเขียนบทละครของ ชาฮิด อันวาร์ ในกลุ่มโรงละครเบรูปตั้งแต่ปี พ.ศ. 2549 ถึง พ.ศ. 2553
เขาเริ่มฝึกร้องเพลงและการแสดงในปี พ.ศ. 2549 เขาตั้งใจจะเข้าเรียนที่โรงเรียนการละครแห่งชาติในนิวเดลีแต่ย้ายไปเกาหลีใต้ในปี พ.ศ. 2553 เพื่อเข้าร่วมทุนในมหาวิทยาลัยศิลปะแห่งชาติเกาหลี สาขาวิชาศิลปะเอเชีย ในทุนการศึกษาศิลปศาสตร์เอกแห่งเอเชีย เขาได้กล่าวถึงความยากลำบากเบื้องต้นในการปรับตัวให้เข้ากับความแตกต่างทางวัฒนธรรมและภาษาแต่ก็สามารถพูดภาษาเกาหลีได้อย่างคล่องแคล่วภายในเวลาไม่ถึงสองปี ในปี พ.ศ. 2564 เขากำลังจะจบปริญญาโทด้านการแสดงที่มหาวิทยาลัยศิลปะแห่งชาติเกาหลี
เอเชียนคัพ รุ่นอายุไม่เกิน 23 ปี 2022

ฟุตบอลเอเชียเยาวชนอายุไม่เกิน 23 ปี หรือ เอเอฟซี ยู-23 เอเชียนคัพ ปี 2022  เป็นการแข่งขันฟุตบอลเอเชียเยาวชนอายุไม่เกิน 23 ปี ครั้งที่ 5 จัดขึ้นโดยสมาพันธ์ฟุตบอลเอเชีย (เอเอฟซี) ซึ่งการแข่งขันนี้เป็นการแข่งขันฟุตบอลแบบจำกัดอายุระดับนานาชาติสำหรับทีมชาติชุดเยาวชนอายุไม่เกิน 23 ปีในทวีปเอเชีย
ทัวร์นาเมนต์นี้ตามกำหนดเดิมจะต้องจัดที่ประเทศอุซเบกิสถาน ระหว่างวันที่ 6–24 มกราคม พ.ศ. 2565 แต่ถูกเลื่อนออกไปเนื่องจากการระบาดทั่วของโควิด-19 และกำหนดโปรแกรมขึ้นมาใหม่เป็นวันที่ 1–19 มิถุนายน พ.ศ. 2565 ทั้งหมด 16 ทีมจะเข้าร่วมในการแข่งขัน โดยมีเกาหลีใต้เป็นแชมป์เก่า
รอบคัดเลือก.
แต่ละนัดในรอบคัดเลือกจะลงเล่นระหว่างวันที่ 23–31 ตุลาคม พ.ศ. 2564
การจับสลาก.
16 ทีมจะถูกจับสลากอยู่ในสี่กลุ่มที่มีจำนวนสี่ทีม, กับการจัดทีมวางขึ้นอยู่กับผลงานของพวกเขาในฟุตบอลเอเชียเยาวชนอายุไม่เกิน 23 ปี 2020 การจับสลากได้จัดขึ้นในสนามกีฬาบุนยอดกอร์ ณ เวลา 12:00 น. ของวันที่ 17 กุมภาพันธ์ (ตามเวลาท้องถิ่นของอุซเบกิสถาน: UTC+5)
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ
เวลาทั้งหมดคือเวลาท้องถิ่น, UT .
กลุ่ม บี.
 
กลุ่ม ซี.
 
ผู้ทำประตู.
มีการทำประตู 81 จากการแข่งขัน 32 เฉลี่ย ต่อนัด
การทำประตู 3 ครั้ง
อันดับทีมในรายการ.
ตามหลักในฟุตบอล แมตช์ที่ตัดสินในช่วงต่อเวลาพิเศษจะนับเป็นชนะและแพ้ ส่วนแมตช์ที่ตัดสินในการยิงจุดโทษหลังต่อเวลาะนับเป็นเสมอ
ตำบลบางพรม

บางพรม เป็นตำบลในอำเภอบางคนที จังหวัดสมุทรสงคราม มีฐานะเป็นองค์การบริหารส่วนตำบล
ที่ตั้งและอาณาเขต.
ตำบลบางพรมตั้งอยู่ทางทิศใต้ของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลบางพรมอยู่ในเขตอำเภอบางคนที เป็นตำบลเก่าแก่ มีการปกครองในเขตพื้นที่ทั้งหมด 10 หมู่บ้าน และในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลบางพลับเข้ากับตำบลบางพรม แล้วจัดตั้งเป็น "ตำบลบางพรม" ตามประกาศกระทรวงมหาดไทยลงวันที่ 15 ตุลาคม พ.ศ. 2483 โดยให้มีผลตั้งแต่วันที่ 22 ตุลาคม ปีเดียวกัน ต่อมาในวันที่ 10 มิถุนายน พ.ศ. 2490 ได้แยกการปกครองหมู่ที่ 8, 9, 10 (ในขณะนั้น) ของตำบลจอมปลวก กับการปกครองหมู่ที่ 9, 10 ของตำบลบางพรม จัดตั้งเป็นตำบลบางกระบือ ตำบลบางพรมจึงเหลือการปกครองในเขตตำบลทั้งหมด 8 หมู่บ้าน จนถึงปัจจุบัน
ต่อมาได้มีการจัดตั้งสภาตำบลบางพรม ในวันที่ 22 พฤษภาคม พ.ศ. 2517 ก่อนที่ต่อมาสภาตำบลบางพรมได้รับการจัดตั้งเป็นองค์การบริหารส่วนตำบลบางพรม ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา
อิมมูโนเจน

อิมมูโนเจน  เป็นสารที่ทำให้ภูมิคุ้มกันตอบสนอง
อิมมูโนเจนทั้งหมดเป็นแอนติเจน แอนติเจนได้ชื่อเช่นนั้นก็เพราะมันทำให้แอนติบอดีตอบสนอง
แม้เม็ดเลือดขาวหรือแอนติบอดีโดยเฉพาะ#เปลี่ยนทาง ๆ ซึ่งเป็นส่วนของภูมิคุ้มกันจะรู้จักแอนติเจนทั้งหมด แต่แอนติเจนทั้งหมดก็ไม่ได้ทำให้ภูมิคุ้มกันตอบสนอง
ดังนั้น แอนติเจนที่ก่อการตอบสนองของภูมิคุ้มกัน (คือมีคุณสมบัติ immunogenic) จึงเรียกว่า อิมมูโนเจน
อิมมูโนเจนก่อการตอบสนองของภูมิคุ้มกันในน้ำเหลือง (humoral) และ/หรือที่อำนวยโดยเซลล์ (cell-mediated)
ซึ่งเป็นสมรรถภาพที่เรียกว่า immunogenicity (การก่อการตอบสนองของภูมิคุ้มกัน)
บางครั้ง คำว่าอิมมูโนเจนและแอนติเจนอาจใช้เป็นไวพจน์ของกันและกัน
แต่แอนติเจนที่จัดเป็นอิมมูโนเจนด้วยเท่านั้นจะทำให้ภูมิคุ้มกันตอบสนอง
อิมโมนูเจนอาจนิยามได้ว่าเป็นแอนติเจนที่ประกอบด้วยโปรตีนขนส่งที่มีโมเลกุลใหญ่ (macromolecular carrier) ประกอบกับเอพิโทป (หรือเรียกว่า antigenic determinant) ที่สามารถทำให้ภูมิคุ้มกันตอบสนอง
ตัวอย่างที่ชัดเจนอย่างหนึ่งก็คือ hapten
ซึ่งเป็นสารประกอบมีมวลโมเลกุลน้อยที่แม้แอนติบอดีจะเข้าจับได้ แต่ก็ไม่ทำให้ภูมิคุ้มกันตอบสนอง
ต่อเมื่อจับกับโมเลกุลโปรตีนขนส่งที่ใหญ่กว่า ซึ่งเป็นโปรตีนที่อาจไม่ก่อให้ภูมิคุ้มกันตอบสนองโดยตนเอง โมเลกุลประกอบซึ่งเรียกว่า hapten-carrier complex จึงกลายเป็นอิมมูโนเจนที่ก่อการตอบสนองของภูมิคุ้มกัน
จนถึงปี#เปลี่ยนทาง 1959 คำว่า อิมมูโนเจน และ แอนติเจน มีความหมายไม่ต่างกัน
เชิงอรรถและอ้างอิง.
<templatestyles src="Reflist/styles.css" />
ตำบลบางกุ้ง (อำเภอบางคนที)

บางกุ้ง เป็นตำบลในอำเภอบางคนที จังหวัดสมุทรสงคราม ตั้งอยู่ในเขตการปกครองส่วนท้องถิ่นขององค์การบริหารส่วนตำบลโรงหีบ
ที่ตั้งและอาณาเขต.
ตำบลบางกุ้งตั้งอยู่ทางทิศตะวันออกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลบางกุ้งอยู่ในเขตอำเภอบางคนที เดิมเป็นพื้นที่ของตำบลไทรโยค และตำบลวัดโบสถ์ มีการปกครองในเขตพื้นที่ทั้งหมด 7 หมู่บ้าน และในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลไทรโยค เข้ากับตำบลวัดโบสถ์ แล้วจัดตั้งเป็น "ตำบลบางกุ้ง" ตามประกาศกระทรวงมหาดไทยลงวันที่ 29 กรกฎาคม พ.ศ. 2483 โดยให้มีผลตั้งแต่วันที่ 6 สิงหาคม ปีเดียวกัน โดยขนานนามชื่อตำบลใหม่ตาม "ค่ายบางกุ้ง" ซึ่งเป็นค่ายทหารสมัยสมเด็จพระที่นั่งสุริยาศน์อมรินทร์ และ "วัดบางกุ้ง" เป็นวัดเก่าแก่ตั้งอยู่ในเขตตำบลบางกุ้ง อำเภอบางคนที จังหวัดสมุทรสงคราม สร้างขึ้นตั้งแต่สมัยกรุงศรีอยุธยาเป็นราชธานี มีจุดเด่นที่พระอุโบสถ ซึ่งเป็นโบสถ์เก่าแก่ ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร จนได้รับยกให้เป็นอันซีนแห่งหนึ่งในจังหวัดสมุทรสงคราม
ต่อมาได้มีการจัดตั้งสภาตำบลบางกุ้ง ในวันที่ 22 พฤษภาคม พ.ศ. 2517 ก่อนที่ต่อมาสภาตำบลบางกุ้งได้รับการจัดตั้งเป็นองค์การบริหารส่วนตำบลบางกุ้ง ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลบางกุ้ง รวมกับองค์การบริหารส่วนตำบลโรงหีบ เนื่องจากมีประชากรไม่ถึงเกณฑ์
ตำบลบ้านปราโมทย์

บ้านปราโมทย์ เป็นตำบลในอำเภอบางคนที จังหวัดสมุทรสงคราม ตั้งอยู่ในเขตองค์กรปกครองส่วนท้องถิ่นขององค์การบริหารส่วนตำบลบางสะแก เคยเป็นตำบลเก่าแก่ตั้งแต่ พ.ศ. 2444 ในนาม "ตำบลโรงหวี" และได้ยุบตำบลลงในปี พ.ศ. 2483 ก่อนที่จะจัดตั้งขึ้นใหม่อีกครั้งในปี พ.ศ. 2525
ที่ตั้งและอาณาเขต.
ตำบลบ้านปราโมทย์ตั้งอยู่ทางทิศตะวันตกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลบ้านปราโมทย์อยู่ในเขตอำเภอบางคนที เป็นตำบลที่จัดตั้งขึ้นในวันที่ 7 กันยายน พ.ศ. 2525 โดยได้แยกการปกครองหมู่ 2 (บ้านคลองไทย) ของตำบลบางยี่รงค์ ไปรวมกับการปกครองหมู่ 1–3, 11 (บ้านบางสะแก),และหมู่ 12 (บ้านคลองบางขุน) ของตำบลบางสะแก และจัดตั้งขึ้นเป็น ตำบลบ้านปราโมทย์ ซึ่งเป็นตำบลที่จัดตั้งขึ้นล่าสุดในจังหวัดสมุทรสงคราม โดยขนานนามชื่อตำบลใหม่ตาม "วัดปราโมทย์" 
ต่อมาได้มีการจัดตั้งสภาตำบลบ้านปราโมทย์ ในวันที่ 8 กันยายน พ.ศ. 2525 หลังจากการจัดตั้งตำบล ก่อนที่ต่อมาสภาตำบลบ้านปราโมทย์ได้รับการจัดตั้งเป็นองค์การบริหารส่วนตำบลบ้านปราโมทย์ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลบ้านปราโมทย์ รวมกับองค์การบริหารส่วนตำบลบางสะแก เนื่องจากมีประชากรไม่ถึงเกณฑ์
ตำบลยายแพง

ยายแพง เป็นตำบลในอำเภอบางคนที จังหวัดสมุทรสงคราม ตั้งอยู่ในเขตการปกครองส่วนท้องถิ่นขององค์การบริหารส่วนตำบลบางคนที
ที่ตั้งและอาณาเขต.
ตำบลยายแพงตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลยายแพงอยู่ในเขตอำเภอบางคนที จัดตั้งขึ้นเป็นตำบลในวันที่ 10 มิถุนายน พ.ศ. 2490 โดยได้แยกการปกครองหมู่ที่ 11, 12, 13 (ในขณะนั้น) ของตำบลจอมปลวก กับการปกครองหมู่ที่ 14, 15 ของตำบลกระดังงา จัดตั้งเป็นตำบลยายแพง มีเขตการปกครองในตำบลทั้งหมด 5 หมู่บ้าน จนถึงปัจจุบัน
ต่อมาได้มีการจัดตั้งสภาตำบลยายแพง ในวันที่ 22 พฤษภาคม พ.ศ. 2517 ก่อนที่ต่อมาสภาตำบลบางกุ้งได้รับการจัดตั้งเป็นองค์การบริหารส่วนตำบลยายแพง ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลยายแพง รวมกับองค์การบริหารส่วนตำบลบางคนที เนื่องจากมีประชากรไม่ถึงเกณฑ์
ไวรัส SARS-CoV-2 สายพันธุ์ทีตา

สายพันธุ์ทีตา หรือ สายพันธุ์ P.3 เป็นสายพันธุ์หนึ่งของไวรัส SARS-CoV-2 ซึ่งพบครั้งแรกในประเทศฟิลิปปินส์ในวันที่ 18 กุมภาพันธ์ ค.ศ. 2021 เมื่อมีการตรวจพบไวรัสกลายพันธุ์ 2 แบบที่เขตกิตนางคาบีซายาอัน ต่อมาพบเชื้อนี้ในประเทศญี่ปุ่นเมื่อวันที่ 12 มีนาคม ค.ศ. 2021 จากนักเดินทางในฟิลิปปินส์ที่เดินทางมาที่ท่าอากาศยานนานาชาตินาริตะในโตเกียว 
ไวรัสนี้มีความแตกต่างจากสายพันธุ์ที่พบในสหราชอาณาจักร แอฟริกาใต้ และบราซิล และเชื่อว่าแสดงอาการคล้ายกัน สายพันธุ์นี้มีความต้านทานต่อแอนติบอดีลบล้างฤทธิ์จากการฉีดยาเหมือนสายพันธุ์แอฟริกาใต้และบราซิล
องค์การอนามัยโลกได้ตั้งชื่อไวรัสสายพันธุ์ P.3 เป็น สายพันธุ์ทีตา และถือเป็น "สายพันธุ์ที่น่าสนใจ" (variant of interest; VOI) แต่ไม่ได้เป็นสายพันธุ์ที่น่ากังวล
ในเดือนกรกฎาคม ค.ศ. 2021 องค์การอนามัยโลกไม่ได้จัดให้ทีตาเป็นสายพันธุ์ที่น่าสนใจอีกต่อไป
ธงเรดดัสเตอร์

ธงเรดดัสเตอร์ (Red Duster) หรือธงแสดงสัญชาติสีแดง (British Red Ensign) เป็นธงพลเรือนของสหราชอาณาจักรและถือเป็นธงแสดงสัญชาติชนิดหนึ่งของสหราชอาณาจักร ธงนี้ถูกใช้ในพาณิชยนาวีเป็นหลัก และในบางครั้งธงนี้จะถูกปรับแต่งโดยเพิ่มตราสัญลักษณ์ต่างๆไว้บนผืนธง
ธงเรดดัสเตอร์เป็นธงที่ถูกใช้โดยพ่อค้าและเรือโดยสารของอังกฤษมาตั้งแต่ปี ค.ศ. 1707 ก่อนหน้านั้น กองทัพเรือของอังกฤษและสกอตแลนด์จะใช้ "ธงแสดงสัญชาติอังกฤษสีแดง" และ "ธงแสดงสัญชาติสกอตแลนด์สีแดง" เป็นหลัก โดยธงสองธงนี้ถูกใช้งานมาตั้งแต่ช่วง ค.ศ.1620 แล้ว
ธงที่ถูกปรับแต่ง.
ในบางครั้ง หน่วยงานของภาครัฐหรือองค์กรต่างๆจะใช้ธงเรดดัสเตอร์ที่ถูกปรับแต่ง โดยมีการเพิ่มตราสัญลักษณ์เข้าไปที่ฝั่งขวาของธง
สโมสรเรือยอร์ชบางแห่งได้รับอนุญาตให้ใช้ธงเรดดัสเตอร์ที่ถูกปรับแต่งแทนธงชาติ บนธงจะมีตราสัญลักษณ์ของสโมสรอยู่ที่มุมขวา
อาวุธปล่อยผิวพื้นสู่ผิวพื้น

อาวุธปล่อยผิวพื้นสู่ผิวพื้น (surface-to-surface missile : SSM) เป็นมิสไซล์ที่ออกแบบโดยมีแท่นปล่อยบนพื้นดินหรือพื้นน้ำ เพื่อโจมตีเป้าหมายที่อยู่บนพื้นดินหรือพื้นน้ำ สามารถยิงในลักษณะประทับบ่าโดยมือหรือติดต้นบนพาหนะได้ มิสไซล์ใช้กำลังขับจากเครื่องยนต์จรวดหรือจากการจุดระเบิด เนื่องจากแท่นปล่อยมักจะหยุดนิ่งหรือเคลื่อนที่ช้า ขีปนาวุธมักมีครีบหรือปีกสำหรับสร้างแรงยกและความมั่นคง โดยระเบิดบิน วี-1 ถือเป็นมิสไซล์ในทางปฏิบัติการแรกของโลก
มิสไซล์ในปัจจุบันนิยมมักใช้ระบบนำวิถี เช่น เอจีเอ็ม-158 เอ็มจีเอ็ม-140 เอ็มจีเอ็ม-166 อาร์บีเอส-15 บารัค-1
Antigen-presenting cell

antigen-presenting cell (APC) หรือ accessory cell เป็นเซลล์ที่แสดงแอนติเจนซึ่งยึดอยู่กับคอมเพล็กซ์โปรตีน major histocompatibility complex (MHC) ที่ผิวของเซลล์ กระบวนการนี้เรียกว่า antigen presentation (การแสดงแอนติเจน)
เซลล์ทีซึ่งเป็นส่วนของภูมิคุ้มกันอาจรู้จักคอมเพล็กซ์เช่นนี้อาศัยหน่วยรับของเซลล์ที คือ T-cell receptor (TCR)
สั้น#เปลี่ยนทาง ๆ ก็คือ APC ทำการกับแอนติเจนแล้วจึงแสดงให้แก่เซลล์ที
เซลล์เกือบทุกชนิดสามารถแสดงแอนติเจน
โดยเซลล์จะพบในเนื้อเยื่อชนิดต่าง#เปลี่ยนทาง ๆ 
ส่วน APC ที่กระบวนการเช่นนี้เป็นงานหลัก (professional APC) รวมทั้งมาโครฟาจ, เซลล์บี และ dendritic cell จะแสดงแอนติเจนแปลกปลอมให้แก่เซลล์ทีเฮลเปอร์ เทียบกับเซลล์ที่ติดเชื้อไวรัส (หรือเซลล์มะเร็ง) จะแสดงแอนติเจนซึ่งเกิดในเซลล์ให้แก่เซลล์ทีซึ่งฆ่าเซลล์ที่ติดเชื้อ
นอกเหนือจากโปรตีนกลุ่ม MHC แล้ว การแสดงแอนติเจนยังขึ้นอยู่กับโมเลกุลส่งสัญญาณที่ผิวเซลล์ของทั้ง APC และเซลล์ที
APC ขาดไม่ได้ในระบบภูมิคุ้มกันแบบจำเพาะ เพราะทั้งเซลล์ทีซึ่งฆ่าเซลล์ที่ติดเชื้อและเซลล์ทีเฮลเปอร์ต่างก็อาศัย APC
กระบวนการนี้ทำให้ภูมิคุ้มกันสามารถทำการได้อย่างเฉพาะเจาะจง และสามารถตอบสนองต่อจุลชีพก่อโรคทั้งภายในภายนอกเซลล์
โดยยังมีส่วนป้องกันเนื้องอกอีกด้วย
การบำบัดมะเร็งบางชนิดใช้ APC ที่ทำขึ้นเพื่อชักนำให้ระบบภูมิคุ้มกันแบบจำเพาะตอบสนองต่อเซลล์เนื้อร้าย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อำเภอเวย์ซียอน

เวย์ซียอน  เป็นอำเภอในเทศมณฑลเชเกนี จังหวัดโลเรสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 13,029 คนใน 3,065 ครัวเรือน อำเภอนี้มีเมืองเพียงเมืองเดียวคือเวย์ซียอน และ 2 ตำบลคือตำบลชูรอบและตำบลเวย์ซียอน
เศรษฐกิจ.
นอกตัวเมืองเวย์ซียอนมีการทำการเกษตร โดยเฉพาะข้าวและผัก
เวย์ซียอน

เวย์ซียอน  ในอดีตมีชื่อว่า แมฮ์มูดแวนด์  เป็นเมืองและเมืองหลักในอำเภอเวย์ซียอน เทศมณฑลเชเกนี จังหวัดโลเรสถาน ประเทศอิหร่าน จากสำมะโน พ.ศ. 2549 เมืองนี้มีประชากร 1,817 คนใน 429 ครัวเรือน
ตำบลเวย์ซียอน

เวย์ซียอน  เป็นตำบลในอำเภอเวย์ซียอน เทศมณฑลเชเกนี จังหวัดโลเรสถาน ประเทศอิหร่าน แบ่งออกเป็น 32 หมู่บ้าน จากสำมะโน พ.ศ. 2549 ตำบลนี้มีประชากร 6,131 คนใน 1,476 ครัวเรือน
เอสจี (เพลง)

"เอสจี" (ย่อมาจาก "Sexy Girl") เป็นเพลงภาษาสเปนและอังกฤษของดีเจและโปรดิวเซอร์ชาวฝรั่งเศส ดีเจสเนก มีศิลปินรับเชิญคือ โอซูนา, เมแกนเดอะสตัลเลียน และ ลิซ่า จากแบล็กพิงก์ ออกจำหน่ายเมื่อวันที่ 22 ตุลาคม ค.ศ. 2021 ผ่านสังกัดดีเจสเนกมิวสิกและอินเตอร์สโคป เพลงเขียนโดยดีเจสเนก, โอซูนา, เมแกนเดอะสตัลเลียน, ลิซ่า และอีกมากมาย
เบื้องหลัง.
ในเดือนเมษายน ค.ศ. 2021 ดีเจสเนกเข้ามาหยอกเย้ากับแฟนคลับของลิซ่าบนทวิตเตอร์ และทวีตว่า "มีบางอย่าง" ตามด้วยอิโมจี "บอกให้เงียบ" จนวันที่ 8 พฤษภาคม ข้อความดังกล่าวถูกลบออกไปและดีเจสเนกออกมายืนยันการทำงานร่วมกับลิซ่าในซิงเกิลใหม่ ต่อมาวันที่ 19 พฤษภาคม ดีเจสเนกโพสต์ตัวอย่างเพลงที่มีความยาวสี่วินาทีลงบนสตอรีอินสตาแกรมของเขา โดยที่ลิซ่ากำลังร้องว่า "Play, play all night with you" และ "DJ Snake" ซึ่งถูกปล่อยตามออกมาในวันที่ 25 มิถุนายน
มิวสิกวิดีโอ.
มิวสิกวิดีโอเพลง "เอสจี" กำกับโดยคอลิน ทิลลีย์ และเผยแพร่อย่างเป็นทางการในวันที่ 22 ตุลาคมทางช่องดีเจสเนกในยูทูบ
ธงแสดงสัญชาติสีน้ำเงิน

ธงแสดงสัญชาติสีน้ำเงิน (British Blue Ensign) เป็นธงแสดงสัญชาติชนิดหนึ่ง ถูกใช้โดยองค์กรหรือดินแดนบางแห่งที่อยู่ใต้อาณัติของสหราชอาณาจักร ธงนี้มีใช้ทั้งแบบธรรมดาและแบบดัดแปลง ซึ่งแบบดัดแปลงนั้นมักจะมีตราสัญลักษณ์ขององค์กรหรือดินแดนต่างๆอยู่ที่มุมขวาของธง
ธงดัดแปลง.
ตั้งแต่ปี ค.ศ.1864 เป็นต้นมา องค์กรและดินแดนต่างๆได้เริ่มมีการดัดแปลงธงแสดงสัญชาติสีน้ำเงิน โดยมีการเพิ่มตราสัญลักษณ์ต่างๆ ไว้ที่มุมล่างขวาของธงเพื่อใช้ระบุองค์กร ธงดัดแปลงที่ใช้อยู่ในปัจจุบันมีดังนี้
ตำบลน้ำเกลี้ยง

น้ำเกลี้ยง เป็นตำบลหนึ่งในอำเภอน้ำเกลี้ยง จังหวัดศรีสะเกษ อยู่ห่างจากที่ว่าการอำเภอน้ำเกลี้ยงไปทางทิศตะวันออกประมาณ 5.6 กิโลเมตร และห่างจากตัวจังหวัดศรีสะเกษประมาณ 40 กิโลเมตร และยังเป็นที่ตั้งสถานที่ราชการคือ ที่ว่าการอำเภอน้ำเกลี้ยง โรงพยาบาลน้ำเกลี้ยง สถานีตำรวจภูธรน้ำเกลี้ยง ฯลฯ ซึ่งเป็นจุดศูนย์กลางของทุกตำบลในอำเภอน้ำเกลี้ยง
ประวัติ.
เดิมพื้นที่ "ตำบลน้ำเกลี้ยง" เป็นส่วนหนึ่งของอำเภอกันทรารมย์ ต่อมาทางราชการได้แบ่งพื้นที่การปกครองออกมาตั้งเป็นกิ่งอำเภอน้ำเกลี้ยง ตามประกาศกระทรวงมหาดไทยลงวันที่ 3 มกราคม พ.ศ. 2529 โดยมีผลบังคับตั้งแต่วันที่ 22 มกราคม ปีเดียวกัน ต่อมาเมื่อวันที่ 15 ตุลาคม พ.ศ. 2528 ได้แยกพื้นที่การปกครองหมู่ที่ 4,14,17 (บ้านเขิน) หมู่ที่ 2,12 (บ้านสบาย) หมู่ที่ 6 (บ้านโนนหนองสิม) หมู่ที่ 15 (บ้านโนนสว่าง) และหมู่ที่ 8 (บ้านหนองระไง) ตำบลน้ำเกลี้ยง ตั้งเป็นตำบลเขิน และมีผลในวันที่ 10 ตุลาคม พ.ศ. 2529 ในปี พ.ศ. 2533 ได้ตั้งตำบลรุ่งระวี แยกออกจากตำบลละเอาะ และตำบลเขิน ซึ่งเป็นหมู่บ้านในตำบลน้ำเกลี้ยงเดิม
ตำบลน้ำเกลี้ยง ได้มีการจัดตั้งองค์กรในรูปแบบสภาตำบลตามประกาศของคณะปฏิวัติที่ 326 ให้เป็นองค์กรที่ทำหน้าที่หลักในด้านการพัฒนาตำบลตอบสนองต่อนโยบายการกระจายอำนาจลงสู่ท้องถิ่น ตั้งแต่วันที่ 24 สิงหาคม 2516 และต่อมาได้มีพระราชกฤษฎีกายกฐานะขึ้นเป็น อำเภอน้ำเกลี้ยง ตามประกาศกระทรวงมหาดไทยลงวันที่ 27 พฤษภาคม พ.ศ. 2537 โดยให้มีผลตั้งแต่วันที่ 3 มิถุนายน ปีเดียวกัน ทำให้เขตสภาตำบลน้ำเกลี้ยง อำเภอกันทรารมย์ โอนเข้ามาอยู่ในเขตของอำเภอน้ำเกลี้ยง จากนั้นสภาตำบลจึงได้ยกฐานะเป็นองค์การบริหารส่วนตำบลน้ำเกลี้ยง ตามประกาศกระทรวงมหาดไทย เมื่อวันที่ 19 มกราคม 2539 และมีผลในวันที่ 30 มกราคม ปีเดียวกัน เป็นต้นมา
ต่อมาทางราชการได้แยกพื้นที่การปกครองของตำบลน้ำเกลี้ยงเพื่อจัดตั้งตำบลใหม่อีกครั้ง โดยได้แยกพื้นที่การปกครองหมู่ที่ 3,4 (บ้านคูบ) หมู่ที่ 5 (บ้านหนองแวง) หมู่ที่ 6 (บ้านสะพุง) หมู่ที่ 9 (บ้านสะเต็ง) หมู่ที่ 10 (บ้านโนนเชียงสี) หมู่ที่ 13 (บ้านสร้างแก้ว) และหมู่ที่ 15 (บ้านโนนยาง) ตำบลน้ำเกลี้ยง ตั้งเป็นตำบลคูบ ตามประกาศของกระทรวงมหาดไทยลงวันที่ 25 ตุลาคม พ.ศ. 2538 โดยให้มีผลตั้งแต่วันที่ 4 มกราคม พ.ศ. 2539
ที่ตั้งและอาณาเขต.
ตำบลน้ำเกลี้ยง มีอาณาเขตติดต่อกับเขตการปกครองข้างเคียง ดังนี้
การปกครอง.
พื้นที่ตำบลน้ำเกลี้ยงประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 6,244 คน แบ่งเป็นชาย 3,221 คน หญิง 3,023 คน (เดือนสิงหาคม 2564) เป็นตำบลที่มีจำนวนประชากรน้อยที่สุดในอำเภอน้ำเกลี้ยง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เทศมณฑลเชเกนี

เชเกนี  เป็นเทศมณฑลในจังหวัดโลเรสถาน ประเทศอิหร่าน โดยมีแซรอเบโดว์เรเป็นเมืองหลัก จากสำมะโน พ.ศ. 2549 เทศมณฑลนี้มีประชากร 44,146 คนใน 9,722 ครัวเรือน เทศมณฑลนี้มีแค่ 2 เมืองคือแซรอเบโดว์เรและเวย์ซียอน
แซรอเบโดว์เร

แซรอเบโดว์เร  เป็นเมืองและเมืองหลักในเทศมณฑลเชเกนี จังหวัดโลเรสถาน ประเทศอิหร่าน จากสำมะโน พ.ศ. 2549 เมืองนี้มีประชากร 1,312 คนใน 326 ครัวเรือน
อำเภอเชเกนี

เชเกนี  เป็นอำเภอในเทศมณฑลเชเกนี จังหวัดโลเรสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 20,823 คนใน 4,532 ครัวเรือน อำเภอนี้มีเมืองแค่เมืองเดียวคือแซรอเบโดว์เร และ 2 ตำบลคือ ตำบลเทชแคนและตำบลโดว์เร
อาร์ไอเอ็ม-162 อีเอสเอสเอ็ม

อาร์ไอเอ็ม-162 ESSM (RIM-162 Evolved SeaSparrow Missile (ESSM)) เป็นอาวุธปล่อยผิวพื้นสู่อากาศ ที่พัฒนาจากมิสไซล์ อาร์ไอเอ็ม-7 ซีสแปโรว์ ผลิตโดยเรย์เธียน ในภารกิจปกป้องเรือผิวน้ำจากภัยคุกคามจากอากาศยานและขีปนาวุธโจมตีเรือ สามารถบรรจุในช่องปล่อยแนวดิ่งมาร์ก 41 วีแอลเอส
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คณะเศรษฐศาสตร์ มหาวิทยาลัยศรีนครินทรวิโรฒ

คณะเศรษฐศาสตร์ มหาวิทยาลัยศรีนครินทรวิโรฒ  เป็นคณะที่เปิดสอนสาขาวิชาเศรษฐศาสตร์ของมหาวิทยาลัยศรีนครินทรวิโรฒ ซึ่งมีหลักสูตรภาษาไทย และหลักสูตรนานาชาติ โดยมีคณบดีคนปัจจุบันคือผู้ช่วยศาสตราจาย์ ดร. อดุลย์ ศุภนัท
ประวัติ.
วิทยาลัยวิชาการศึกษาได้รับการยกฐานะเป็นมหาวิทยาลัยศรีนครินทรวิโรฒ โดยมีการเปลี่ยน "แผนกวิชาเศรษฐศาสตร์" มาเป็น "ภาควิชาเศรษฐศาสตร์" เพื่อให้สอดคล้องกับการบริหารงานของมหาวิทยาลัยเมื่อ พ.ศ. 2517
วันที่ 22 สิงหาคม พ.ศ. 2518 สาขาวิชาดังกล่าวได้ย้ายไปอยู่ภายใต้คณะมนุษยศาสตร์และสังคมศาสตร์ ในฐานะภาควิชาหนึ่งในคณะสังคมศาสตร์ ส่วนใน พ.ศ. 2532 ภาควิชาเศรษฐศาสตร์ได้เปิดสอนหลักสูตรเศรษฐศาสตรบัณฑิตรุ่นแรก ณ มหาวิทยาลัยศรีนครินทรวิโรฒ วิทยาเขตภาคใต้ จังหวัดสงขลา (วิทยาเขตดังกล่าวในปัจจุบันคือมหาวิทยาลัยทักษิณ)
พ.ศ. 2537 ภาควิชาเศรษฐศาสตร์ คณะสังคมศาสตร์ ได้เปิดสอนหลักสูตรเศรษฐศาสตรบัณฑิต ณ มหาวิทยาลัยศรีนครินทรวิโรฒ วิทยาเขตภาคกลาง (ประสานมิตร) โดยเปิดรับนิสิตรุ่นแรกจำนวน 30 คน ครั้นใน พ.ศ. 2542 ได้มีการจัดการเรียนการสอนหลักสูตรเศรษฐศาสตรบัณฑิต ทั้งภาคปกติ และภาคพิเศษ กระทั่งใน พ.ศ. 2552 ได้เปิดสอนหลักสูตรสองภาษาขึ้นเป็นครั้งแรก
ส่วนใน พ.ศ. 2553 ได้เปิดรับบัณฑิตรุ่นแรกในหลักสูตรเศรษฐศาสตรมหาบัณฑิต และหลักสูตรปรัชญาดุษฎีบัณฑิต สาขาวิชาเศรษฐศาสตร์ และใน พ.ศ. 2554 ได้เปิดรับบัณฑิตรุ่นแรกในหลักสูตรศิลปศาสตรมหาบัณฑิต สาขาเศรษฐศาสตร์สาธารณะ
วันที่ 6 กรกฎาคม พ.ศ. 2559 ได้มีมติเปลี่ยนชื่อ "สำนักวิชาเศรษฐศาสตร์และนโยบายสาธารณะ" มาเป็น "คณะเศรษฐศาสตร์" และเปิดสอนหลักสูตรเศรษฐศาสตร์บัณฑิต หลักสูตรนานาชาติในปีเดียวกัน
การประชุมวิชาการระดับนานาชาติ.
เดือนตุลาคม พ.ศ. 2561 นักศึกษาจากคณะเศรษฐศาสตร์ มหาวิทยาลัยศรีนครินทรวิโรฒ เข้ารับการบรรยายให้ความรู้จากสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)
และในเดือนมีนาคม พ.ศ. 2564 คณะเศรษฐศาสตร์ มหาวิทยาลัยศรีนครินทรวิโรฒ ได้รับเกียรติเป็นเจ้าภาพจัดการประชุมวิชาการระดับนานาชาติของนักเศรษฐศาสตร์ โดยมี ผศ.นพ. เฉลิมชัย บุญยะลีพรรณ, รศ.ดร. บุรินทร์ กำจัดภัย, ณัฐ ศักดาทร, ศุภพงษ์ อุดมแก้วกาญจนา และ ดร. สมเกียรติ ตั้งกิจวานิชย์ ร่วมงานดังกล่าว
สิ่งสืบทอด.
คณะเศรษฐศาสตร์ มหาวิทยาลัยศรีนครินทรวิโรฒ มุ่งเน้นการผลิตนักศึกษาที่มีจิตสาธารณะ โดยเป็นประโยชน์และมีความสำคัญอย่างมากต่อการพัฒนาเศรษฐกิจและสังคมของไทย